钦定古今图书集成/明伦汇编/氏族典/第234卷 > 张寿
## 钦定古今图书集成/明伦汇编/氏族典/第234卷 > 张寿

按《梓潼士女志》：“寿字伯禧，涪人也。少给县丞杨放家，
放为梁贼所得，寿求之积六十日，始知其生存，乃卖
家盐井，得三十万，市马五匹往赎放。道为羌所劫，掠
尽。凡往三年，计道远不可得数，乃单身诣贼，涕泣自
说。贼以其屡求遣放，随还郡，召为中候。诏书除巫尉，
以身佩印，尽以所有财物与三弟。复为郡掾章平赋”
役，岁出三百五十万。迁功曹吏，徙五官掾，卒。